《季秋入城郡入迎鲍王有感》
宋代·陈著

满城呵道涨黄尘，仪卫森严亚玉宸。
幕帟游魂勋阀旧，鼓笳杀气谱家新。
西风儿戏知何世，末俗民心只有神。
兀坐僧窗增感慨，梁公已矣更谁人。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。